**PROJEKTS**

APSTIPRINĀTI

ar Daugavpils domes 2023.gada \_\_\_.\_\_\_\_\_\_

lēmumu Nr.\_\_\_

**Daugavpils domes 2023.gada \_\_.\_\_\_\_\_\_ saistošie noteikumi Nr.\_\_\_**

**“Grozījumi Daugavpils domes 2015.gada 13.augusta saistošajos noteikumos Nr.33 “Ēdināšanas izdevumu kompensēšana izglītojamajiem pirmsskolas izglītības iestādēs””**

*Izdoti saskaņā ar*

 *Pašvaldību likuma 44.panta otro daļu,*

[*Izglītības likuma*](https://likumi.lv/ta/id/50759-izglitibas-likums)[*17.panta*](https://likumi.lv/ta/id/50759-izglitibas-likums#p17)*trešās daļas 11.punktu*

Izdarīt Daugavpils domes 2015.gada 13.augusta saistošajos noteikumos Nr.33 “Ēdināšanas izdevumu kompensēšana izglītojamajiem pirmsskolas izglītības iestādēs”, (2015, Nr. 169, 2018, Nr. 36, 2020, Nr. 182, 2021, Nr.100) šādus grozījumus:

1. Noteikumu izdošanas tiesiskajā pamatojumā aizstāt vārdus un skaitli “likuma “Par pašvaldībām” 43.panta trešo daļu” ar vārdiem un skaitli “Pašvaldību likuma 44.panta otro daļu”.
2. Aizstāt 3.punktā vārdu “pilsētas” ar vārdu “valstspilsētas”.
3. Papildināt noteikumus ar 3.4.apakšpunktu šāda redakcijā:

“3.4. Ukrainas civiliedzīvotājiem, kuriem ir noteikts tiesiskais statuss Latvijā un ziņas iekļautas un aktualizētas Fizisko personu reģistrā Ukrainas civiliedzīvotāju atbalsta likuma 5.pantā noteiktajā kārtībā, un ja izglītojamā izmitināšanas adrese ir Daugavpils valstspilsētas administratīvajā teritorijā.”.

 Daugavpils valstspilsētas pašvaldības

 domes priekšsēdētājs  A.Elksniņš

**PROJEKTS**

**Daugavpils domes 2023.gada \_\_\_.\_\_\_\_\_\_\_\_ saistošo noteikumu Nr.\_\_ “Grozījumi Daugavpils domes 2015.gada 13.augusta saistošajos noteikumos Nr.33 “Ēdināšanas izdevumu kompensēšana izglītojamajiem pirmsskolas izglītības iestādēs”” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 |  Likums "Par pašvaldībām" zaudējis spēku ar 2023. gada 1. janvāri. Daugavpils pilsētas domes 2015. gada 13.augusta saistošie noteikumi Nr. 33 “Ēdināšanas izdevumu kompensēšana izglītojamajiem pirmsskolas izglītības iestādēs” izdoti uz likuma “Par pašvaldībām” normu pamata.Daugavpils valstspilsētas pašvaldības (turpmāk – pašvaldība) dome ir izvērtējusi Daugavpils domes 2015. gada 13.augusta saistošos noteikumus Nr. 33 “Ēdināšanas izdevumu kompensēšana izglītojamajiem pirmsskolas izglītības iestādēs” un sagatavojusi to grozījumus, tajā skaitā tiesiskajā pamatojumā.Pašvaldību likuma 44.panta otrajā daļa noteikts, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. Izvērtējot pašvaldības budžeta iespējas un saistības sociālo tiesību jomā, pašvaldība, īstenojot brīvprātīgo funkciju, sniegs atbalstu, kompensējot ēdināšanas izdevumu 100% apmērā, Ukrainas civiliedzīvotājiem, kuri iegūst izglītību pašvaldības pirmsskolas izglītības iestādēs un atbilst Ukrainas civiliedzīvotāju atbalsta likuma 5.pantā noteiktajiem nosacījumiem, un ja izglītojamā izmitināšanas adrese ir Daugavpils valstspilsētas administratīvajā teritorijā. |
| 1. Fiskālā ietekme uz pašvaldības budžetu
 |  Provizoriskās izmaksas Ukrainas civiliedzīvotāju izglītojamo ēdināšanas nodrošināšanai sastādīs 1000 *euro* mēnesī (vidēji 45 bērni). |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Ietekme uz vidi, uzņēmējdarbības vidi un konkurenci – saistošie noteikumi neietekmē šīs jomas. |
| 1. Ietekme uz administratīvajām procedūrām un to izmaksām
 | Jautājumos par saistošo noteikumu piemērošanu var vērsties pašvaldības iestādē “Daugavpils pilsētas Izglītības pārvalde”. |
| 1. Ietekme uz pašvaldības funkcijām un cilvēkresursiem
 | Saistošo noteikumu izpilde neietekmēs pašvaldībai pieejamos cilvēkresursus, un tie tiks īstenoti esošo funkciju un resursu ietvaros. |
| 1. Informācija par izpildes nodrošināšanu
 | Saistošo noteikumu izpildē nav paredzēta jaunu institūciju izveide, esošo likvidācija vai reorganizācija. Saistošo noteikumu izpildi nodrošina pašvaldības iestāde “Daugavpils pilsētas Izglītības pārvalde”. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerētā mērķa sasniegšanas nodrošināšanai un paredz to, kas ir vajadzīgs minētā mērķa sasniegšanai.Pašvaldības rīcība ir atbilstoša šā brīža ekonomiskai un sociālai situācijai. |
| 1. Izstrādes gaitā veiktās konsultācijas ar privātpersonām un institūcijām
 | Sabiedrības viedokļa noskaidrošanai saistošo noteikumu projekts publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai – no 2023. gada \_\_\_\_\_\_\_\_\_\_\_ līdz 2023. gada \_\_\_\_\_\_\_\_\_\_\_\_\_\_\_. |

Daugavpils valstspilsētas pašvaldības

domes priekšsēdētājs  A.Elksniņš